b'\n_START_ARTICLE_\nSofie Linde\n_START_SECTION_\nHistorie\n_START_PARAGRAPH_\nHun blev f\xc3\xb8dt i 1989 i Aarhus. Familien flyttede kortvarigt til S\xc3\xb8nderborg, inden familen med tre mindre s\xc3\xb8skende slog sig ned i Odder. Her gik hun f\xc3\xb8rst p\xc3\xa5 Rathlouskolen, inden hun blev student fra Odder Gymnasium. Da Sofie Lauridsen gik i 1.G. debuterede hun som skuespillerinde i Niels Malmros filmen K\xc3\xa6restesorger._NEWLINE_Efter gymnasiet flyttede hun til London, hvor hun efter noget tid blev kontaktet af DR, der havde set hende til en casting som 14-\xc3\xa5rig. Hun blev ansat som tv-v\xc3\xa6rt. F\xc3\xb8rst i sommerprogrammet Sommer Summarum, senere MGP 09, og senest p\xc3\xa5 DR Ultra._NEWLINE_Sofie Linde debuterede i januar 2016 som v\xc3\xa6rt for den niende s\xc3\xa6son af DR1s underholdningsprogram X Factor._NEWLINE_Hun udgav i 2018 en bog, "F\xc3\xa5rking gravid - En fremmed flytter ind", som s\xc3\xa6tter sp\xc3\xb8rgsm\xc3\xa5lstegn ved, om man overhovedet skal kunne lide at v\xc3\xa6re gravid. Bogen er skrevet i en dagbogs lignende genre, og er en humoristisk fort\xc3\xa6lling om de livsforandringer, der f\xc3\xb8lger med, n\xc3\xa5r man som kvinde bliver gravid, stifter familie og skifter bane i livet. _NEWLINE_Den 7. maj 2018, offentliggjorde Sofie Linde at hun stopper p\xc3\xa5 Danmarks Radio, for at forts\xc3\xa6tte med at lave X Factor p\xc3\xa5 TV 2, som forinden har k\xc3\xb8bt rettighederne til formatet. _NEWLINE_Hun deltog ogs\xc3\xa5 i s\xc3\xa6son 3 p\xc3\xa5 Kanal 5. Serien 5. Gear p\xc3\xa5 r\xc3\xb8dt hold.\n_START_SECTION_\nPrivatliv\n_START_PARAGRAPH_\nDen 27. september 2016 offentliggjorde Sofie Linde og Joakim Ingversen, at de var blevet k\xc3\xa6rester. Hun afsl\xc3\xb8rede i Natholdet den 31. januar 2017, at de var blevet forlovet. Den 13. august 2017 offentliggjorde de, at de skulle v\xc3\xa6re for\xc3\xa6ldre. Den 27. december 2017 blev det offentliggjort, at parret var blevet gift. Parret har et barn sammen.'